CELEX: 31992R2053
Language: el
Date: 1992-06-30 00:00:00
Title: Κανονισμός (ΕΟΚ) αριθ. 2053/92 του Συμβουλίου της 30ής Ιουνίου 1992 για την τροποποίηση του κανονισμού (ΕΟΚ) αριθ. 2169/81 περί καθορισμού των γενικών κανόνων του καθεστώτος ενισχύσεως βάμβακος

Avis juridique important

|

31992R2053

Κανονισμός (ΕΟΚ) αριθ. 2053/92 του Συμβουλίου της 30ής Ιουνίου 1992 για την τροποποίηση του κανονισμού (ΕΟΚ) αριθ. 2169/81 περί καθορισμού των γενικών κανόνων του καθεστώτος ενισχύσεως βάμβακος  

Επίσημη Εφημερίδα αριθ. L 215 της 30/07/1992 σ. 0012 - 0012 Φινλανδική ειδική έκδοση: Κεφάλαιο 3 τόμος 43 σ. 0189  Σουηδική ειδική έκδοση: Κεφάλαιο 3 τόμος 43 σ. 0189 

ΚΑΝΟΝΙΣΜΟΣ (ΕΟΚ) αριθ. 2053/92 ΤΟΥ ΣΥΜΒΟΥΛΙΟΥ της 30ής Ιουνίου 1992 για την τροποποίηση του κανονισμού (ΕΟΚ) αριθ. 2169/81 περί καθορισμού των γενικών κανόνων του καθεστώτος ενισχύσεως βάμβακοςΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ελλάδας, ιδίως την παράγραφο 9 του πρωτοκόλλου αριθ. 4 για το βαμβάκι, όπως τροποποιήθηκε τελευταία από τον κανονισμό (ΕΟΚ) αριθ. 2052/92 (1),  την πρόταση της Επιτροπής (2),  Εκτιμώντας ότι, μετά την προσαρμογή, που προβλέπεται από τους κανονισμούς (ΕΟΚ) αριθ. 1964/87 (3) και αριθ. 2052/92, του καθεστώτος ενισχύσεως για το βαμβάκι που καθιερώθηκε με το πρωτόκολλο αριθ. 4 που προσαρτήθηκε στην πράξη προσχώρησης της Ελλάδας,  θα πρέπει να προσαρμοστεί το άρθρο 7 παράγραφος 2 του κανονισμού (ΕΟΚ) αριθ. 2169/81 (4),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 7 του κανονισμού (ΕΟΚ) αριθ. 2169/81, η παράγραφος 2 αντικαθίσταται από το ακόλουθο κείμενο:  "2. Στην περίπτωση που αναφέρεται στο άρθρο 2 παράγραφος 2 του κανονισμού (ΕΟΚ) αριθ. 1964/87, με την επιφύλαξη της εφαρμογής του ορίου 15 % της τιμής στόχου, η μείωση της ενισχύσεως υπολογίζεται χρησιμοποιώντας τον ακόλουθο τύπο:   μ = ΤΣ x  ΕΠ-ΜΕΠ ΜΕΠ  x 0,50  όπου:   μ = είναι το ποσό της μειώσεως,  ΤΣ = είναι η τιμή στόχου,  ΕΠ = είναι η εκτιμώμενη ποσότητα της παραγωγής,  ΜΕΠ = είναι η μεγίστη εγγυημένη ποσότητα." Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την περίοδο εμπορίας 1992/93.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 30 Ιουνίου 1992.  Για το Συμβούλιο Ο Πρόεδρος Arlindo MARQUES CUNHA (1) Βλέπε σελίδα 10 της παρούσας Επίσημης Εφημερίδας.(2) ΕΕ αριθ. C 119 της 11. 5. 1992, σ. 26.(3) ΕΕ αριθ. L 184 της 3. 7. 1987, σ. 14.(4) ΕΕ αριθ. L 211 της 31. 7. 1981, σ. 2. Κανονισμός που τροποποιήθηκε τελευταία από τον κανονισμό (ΕΟΚ)  αριθ. 791/89 (ΕΕ αριθ. L 85 της 30. 3. 1989, σ. 7).